Úradný vestník L 356 , 31/12/1997 S. 0057 - 0061



Rozhodnutie Komisie z 23. decembra 1997 ustanovujúce osobitné podmienky, ktorými sa riadia dovozy produktov rybolovu a akvakultúry pôvodom z Indie (Text s významom pre EHP) (97/876/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 ustanovujúcu zdravotné podmienky pre produkciu a uvádzanie na trh produktov rybolovu [1], naposledy zmenenú a doplnenú smernicou 95/71/ES [2], a najmä jej článok 11, so zreteľom na smernicu Rady 90/675/EHS z 10. decembra 1990, ktorou sa ustanovujú zásady, ktorými sa riadi organizácia veterinárnych kontrol produktov vstupujúcich do spoločenstva z tretích krajín [3], naposledy zmenenú a doplnenú smernicou 96/43/ES [4], a najmä jej článok 19 ods. 7, keďže expert Komisie vykonal inšpekčnú návštevu v Indii s cieľom preveriť podmienky za akých sa produkty rybolovu produkujú, uskladňujú a odosielajú do spoločenstva; keďže ustanovenia legislatívy Indie, týkajúcej sa zdravotných inšpekcií a monitorovania produktov rybolovu sa môžu považovať za rovnocenné s ustanoveniami uvedenými v smernici 91/493/EHS; keďže v Indii je schopná účinne preverovať uplatňovanie platných zákonov Rada pre kontrolu vývozu Indie (EIC) ministerstva obchodu; keďže postup na získanie certifikátu o zdravotnom stave uvedeného v článku 11 ods. 4 písmeno a) smernice 91/493/EHS sa musí vzťahovať aj na definíciu vzorového certifikátu, minimálne požiadavky týkajúce sa jazyku(jazykov), v ktorom musí byť koncipovaný a štatútu osoby, splnomocnenej podpísať tento certifikát; keďže, na základe článku 11 ods. 4 písmeno b) smernice 91/493/EHS, sa musia na obaly produktov rybolovu upevniť značky s uvedením názvu tretej krajiny a schvaľovacieho čísla prevádzkárne, chladiarenského skladu alebo mraziarenskej lode pôvodu; keďže, na základe článku 11, ods. 4 písmeno c) smernice 91/493/EHS sa musí vypracovať zoznam schválených prevádzkární, chladiarenských skladov alebo mraziarenských lodí; keďže takýto zoznam sa musí vypracovať na základe oznámení EIC Komisii; keďže z tohto dôvodu je na EIC, aby zabezpečila súlad s ustanoveniami uvedenými za týmto účelom v článku 11 ods. 4 smernice 91/493/EHS; keďže EIC predložila úradné uistenia týkajúce sa súladu s pravidlami uvedenými v kapitole V prílohy k smernici 91/493/EHS a týkajúce sa splnenia požiadaviek rovnocenných požiadavkám stanoveným danou smernicou pre schválenie prevádzkární, chladiarenských skladov alebo mraziarenských lodí; keďže je nevyhnutné zrušiť rozhodnutie Komisie 97/515/ES z 1. augusta 1997 týkajúce sa určitých ochranných opatrení vzhľadom na určité produkty rybolovu s pôvodom v Indii [5]; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V Indii je kompetentným orgánom na overovanie a certifikáciu zhody produktov rybolovu a vodného hospodárstva s požiadavkami smernice 91/493/EHS Indická Rada na kontrolu vývozu (EIC) Ministerstva obchodu. Článok 2 Produkty rybolovu a akvakultúry pochádzajúce z Indie musia spĺňať tieto podmienky: 1. každá zásielka musí byť sprevádzaná očíslovaným originálom certifikátu o zdravotnom stave, vyplneným, podpísaným, opatreným dátumom a tento musí tvoriť jediný hárok papiera v súlade so vzorom uvedeným v prílohe A k tomuto rozhodnutiu. 2. produkty musia pochádzať zo schválených prevádzkární uvedených v prílohe B k tomuto rozhodnutiu. 3. S výnimkou prípadu mrazených produktov rybolovu voľne uložených a určených na výrobu konzervovaných potravín, musí byť na všetkých obaloch uvedené slovo "INDIA" a schvaľovacie číslo prevádzkárne, chladiarenského skladu alebo mraziarenskej lode pôvodu nezmazateľnými písmenami. Článok 3 1. Certifikáty uvedené v bode 1 článku 2 musia byť vypracované aspoň v jednom úradnom jazyku toho členského štátu, v ktorom sa kontroly vykonávajú. 2. Na certifikátoch musí byť uvedené meno, funkcia a podpis zástupcu EIC a jeho úradná pečiatka; ktorej farba sa musí líšiť od farby ostatných potvrdení. Článok 4 Rozhodnutie 97/515/EHS sa zrušuje. Článok 5 Toto rozhodnutie je adresované členským štátom. V Bruseli 23. decembra 1997 Za Komisiu Franz Fischler člen Komisie [1] Ú. v. ES L 268, 24.9.1991, s. 15 [2] Ú. v. ES L 332, 30.12.1995, s. 40 [3] Ú. v. ES L 373, 31.12.1990, s. 1 [4] Ú. v. ES L 162, 1.7.1996, s. 1 [5] Ú. v. ES L 214, 6.8.1997, s. 52 -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B ZOZNAM SCHÁLENÝCH PREVÁDZKÁRNÍ Číslo | Meno | Adresa | 981 | Acceralated Freeze Drying Co. Ltd | Bangalore (Karnataka) | 883 | Amulya Seafoods | Tuticorin (Tamil Nadu) | 686 | Cap Sea Foods (A division of Abad Fisheries) | Vypeen Island, Cochin (Kearala) | 520 | Capithan Exporting Co. | Quilon (Kerala) | 694 | Choice Canning Co. Unit III | Cochin (Kerala) | 253 | Castlerock Fisheries Limited | Taloja, Distt. Raigad Near Mumbai, Maharashtra | 935 | Innovative Marine Foods Limited (Amalgam Enterprises) | Pamarru, Andhra Pradesh | 208 | Innovative Marine Foods Limited | Taloja, Disst. Raigad Near Mumbai, Maharashtra | 687 | Lansea Foods Private Limited | Cochin (Kerala) | 683 | Tony Harris Seafood Limited | Eramalloor, Alleppey (Kerala) | --------------------------------------------------